ผมเป็นโรค MGD มาเป็นเดือนแล้ว สองวันก่อนจ่าย Poly oph มาบอกให้ผมหยอดจนกว่าอาการจะดีขึ้น ซึ่งผมก็ไม่รู้ว่าควรใช้กี่วัน เลยอยากสอบถามว่าควรใช้กี่วันครับ
สวัสดีค่ะ ยาหยอดตา Poly Oph นั้น คือยาสูตรผสมเพื่อต้านเชื้อแบคทีเรียที่ประกอบด้วย neomycin sulphate2 mg, polymyxin B sulfate และ gramicidin ตามหลักการใช้ยาต้านเชื้อแบคทีเรีย ควรใช้ติดต่อกันอย่างน้อย 5-14 วัน หรือที่ตามแพทย์สั่ง โดยใช้ต่อเนื่องกันทุกวัน ห้ามหยุดยาเอง เพื่อป้องกันการดื้อยาโดยส่วนใหญ่แล้ว มักจะใช้ในภาวะที่สงสัยการติดเชื้อที่ดวงตาร่วมด้วย ไม่แน่ใจว่าโรค MGD ดังกล่าวมาคือโรคอะไร อาจจะมีชื่อเต็มหรือชื่อเรียกภาษาไทยที่แน่ชัดกว่านี้แนะนำการสอบถามกับแพทย์ที่ดูแลโดยตรงอีกครั้งดังนั้นในภาวะที่ดวงตาติดเชื้อ ควรมีการนัดกลับไปติดตามอาการ และสามารถสอบถามแพทย์ตอนนั้นได้ หรือถ้าไม่มีนัด อาจหยอดไปอย่างน้อย 1-2 สัปดาห์ ซึ่งตอนนั้นอาการควรจะดีขึ้น ถ้ายังมีอาการเป็นมากอยู่ ควรกลับไปพบแพทย์ที่ดูแลอีกครั้ง